
 21.1.2019
 BG
 Официален вестник на Европейския съюз
 L 18/4
 СПОРАЗУМЕНИЕ
 между Европейския съюз и Антигуа и Барбуда за изменение на Споразумението между Европейската общност и Антигуа и Барбуда за отмяна на визовия режим за краткосрочно пребиваване
 ЕВРОПЕЙСКИЯТ СЪЮЗ,
 от една страна, и
 АНТИГУА И БАРБУДА,
 от друга страна,
 заедно наричани по-нататък „договарящите се страни“,
 КАТО ВЗЕХА ПРЕДВИД Споразумението между Европейската общност и Антигуа и Барбуда за отмяна на визовия режим за краткосрочно пребиваване (1) (наричано по-нататък „Споразумението“), което влезе в сила на 1 май 2010 г.,
 КАТО ПОТВЪРЖДАВАТ ОТНОВО значението на улесняването на контактите между хората,
 КАТО ОТБЕЛЯЗВАТ, че Споразумението действа в полза на гражданите на договарящите се страни,
 КАТО ВЗЕМАТ ПРЕДВИД, че определението за краткосрочно пребиваване, предвидено в Споразумението (три месеца в продължение на шестмесечен период след датата на първото влизане) не е достатъчно точно и по-специално, че формулировката „датата на първото влизане“ може да породи неясноти и въпроси,
 КАТО ИМАТ ПРЕДВИД, че с Регламент (ЕС) No 610/2013 (2) на Европейския парламент и на Съвета бяха въведени хоризонтални промени в достиженията на правото на Европейския съюз в областта на визите и границите и краткосрочното пребиваване беше определено на „90 дни в рамките на всеки 180-дневен период“,
 КАТО ВЗЕМАТ ПРЕДВИД, че Системата за влизане/излизане, която предстои да бъде създадена от Европейския съюз, изкисва използването на еднакво и ясно определение за краткосрочно пребиваване, което е приложимо за всички граждани на трети държави,
 КАТО ЖЕЛАЯТ да гарантират плавен поток на пътниците на гранично-пропускателните пунктове на договарящите се страни,
 КАТО ПОТВЪРЖДАВАТ ОТНОВО, че Споразумението обхваща гражданите на всички държави — членки на Европейския съюз, с изключение на Обединеното кралство и Ирландия,
 КАТО ВЗЕМАТ ПРЕДВИД Протокола относно позицията на Обединеното кралство и Ирландия по отношение на пространството на свобода, сигурност и правосъдие и Протокола относно достиженията на правото от Шенген, включени в рамките на Европейския съюз, приложени към Договора за Европейския съюз и към Договора за функционирането на Европейския съюз, и като потвърждават, че разпоредбите на настоящото изменящо споразумение не се прилагат по отношение на Обединеното кралство и Ирландия,
 СЕ СПОРАЗУМЯХА ЗА СЛЕДНОТО:
 Член 1
 Споразумението се изменя, както следва:
 1)
 В заглавието думите „Европейската общност“ се заменят с думите „Европейския съюз“, в член 3, параграф 5 и в член 4, параграф 3 думите „общностното право“ се заменят с думите „правото на Съюза“, в член 6, параграф 1 думите „Европейската общност“ и „Общността“ се заменят съответно с думите „Европейския съюз“ и „Съюзът“, и в член 8, параграф 7 думата „Общността“ се заменя с думата „Съюзът“;
 2)
 В член 1 думите „три месеца в продължение на шестмесечен период“ се заменят с думите „90 дни в рамките на всеки 180-дневен период“;
 3)
 Член 4се изменя, както следва:
 а)
 парграф 1 се заменя със следното:
 „1. Гражданите на Европейския съюз могат да пребивават на територията на Антигуа и Барбуда за максимален срок от 90 дни в рамките на всеки 180-дневен период.“;
 б)
 параграф 2 се заменя със следното:
 „2. Гражданите на Антигуа и Барбуда могат да пребивават на територията на държавите членки, прилагащи изцяло достиженията на